Nov 01,2018
బీడీఎల్‌లో విజిలెన్స్‌ వారోత్సవాలు
హైదరాబాద్‌: ప్రభుత్వ రంగ సంస్థ భారత్‌ డైనమిక్స్‌ లిమిటెడ్‌ (బీడీఎల్‌) భానూర్‌ యూనిట్‌లో విజిలెన్స్‌ అవగాహన వారోత్సవాలు ఘనంగా జరుగుతున్నాయి. ఇందులో భాగంగా మంగళవారంనాడు జరిగిన కార్యక్రమంలో ఫ్యాక్ట్లి(ఎఫ్‌ఏసీటీఎల్‌వై) వ్యవస్థాపకులు రాకేశ్‌ కుమార్‌ దుబ్బుడు ఆతిథ్య ప్రసంగం చేశారు. అవినీతిని అంతమొందించేందుకు క్రియాశీలక విజిలెన్స్‌ అవసరమని రాకేశ్‌ కుమార్‌ తెలిపారు. ఈ కార్యక్రమంలో చీఫ్‌ విజిలెన్స్‌ ఆఫీసర్‌, బీడీఎల్‌ ముజీబ్‌ పాషా షేక్‌, బీడీఎల్‌ భానూర్‌ యూనిట్‌ హెడ్‌ శివానంద్‌ ఎస్‌ ఖానాపేట్‌, ఇతర సీనియర్‌ అధికారులు ఎస్‌ నారాయణన్‌, పి రాదా కృష్ణ తదితరులు పాల్గొన్నారు. ఈ వారోత్సవాల సందర్భంగా విద్యార్థులకు పోస్టర్‌ రూపకల్పన, వ్యాస రచనలాంటి పోటీలు నిర్వహించి గెలుపొందినవారికి బహుమతులు అందించారు. బీడీఎల్‌ భానూర్‌ యూనిట్‌ సిబ్బందికి నిర్వహించిన వివిధ పోటీల్లో గెలుపొందినవారికి బహుమతులు అందజేశారు.
మీ స్నేహితులకు రికమెండ్ చెయ్యండి